== Regeringsrokader ==
=== Maj-juni 2023 ===
30. maj 2023 gik [[Peter P. Olsen]] frivilligt af efter [[Demokraatit]] havde fremsat et [[mistillidsvotum]] mod ham fordi de mente Olsen ikke havde gjort nok for at afhjælpe manglen på grønlandsksprogede journalister i [[Kalaallit Nunaata Radioa]]. Han havde allerede overlevet et andet mistillidsvotum i november 2022.<ref>{{Kilde | url=https://sermitsiaq.ag/peter-olsen-traadt-tilbage-mistillidsvotum | titel=Peter Olsen er trådt tilbage efter mistillidsvotum | forfatter=Merete Lindstrøm | dato=30. maj 2023 | hentet=16. september 2023 | værk=[[sermitsiaq.AG]]}}</ref> Naalakkersuisuts formand [[Múte B. Egede]] overtog selv midlertidigt Olsens resortområder.<ref>{{Kilde | url=https://knr.gl/da/nyheder/ingen-ny-naalakkersuisoq-foer-efteraaret | titel=Muté B. Egede: Ingen ny naalakkersuisoq før efteråret | forfatter1=Teitur Larsen | forfatter2=Andreas Poulsen | dato=3. juni 2023 | hentet=17. september 2023 | udgiver=[[KNR]]}}</ref> 5. juni skete der en omrokering blandt de resterende ministre: [[Aqqaluaq B. Egede]] overtog Peter Olsens tidligere områder, uddannelse, kultur, idræt og kirke. Han overtog også områderne børn, unge og familier som blev flyttet fra [[Mimi Karlsen]]. Råstof-området blev til gengæld flyttet fra Aqqaluaq B. Egede til [[Naaja H. Nathanielsen]]. Det er varslet at der senere vil komme en ny minister når Inatsisartut er samlet og kan godkende nye regeringsmedlemmer på sin efterårssamling.<ref>{{Kilde | url=https://knr.gl/da/nyheder/omrokering-i-naalakkersuisut | titel=Omrokering i Naalakkersuisut | forfatter=Hanna Vestergaard Hviid | dato=5. juni 2023 | hentet=17. september 2023 | udgiver=[[KNR]]}}</ref>
Historie Foreninger Organisationer